Når vi modtager kompensation fra flyselskabet, sender vi dig en e-mail, hvor vi beder om dine bankoplysninger (IBAN/SWIFT). E-mailen får du fra vores økonomiafdeling, der bruger e-mailadressen: post@e-conomic.com. Bemærk at det er en anden e-mail end den, du har modtaget opdateringer fra gennem sagsforløbet. Husk derfor at tjekke dit spamfilter. Når vi har modtaget dine bankinformationer, vil vi overføre din erstatning fratrukket vores salær (svarende til maks. 30% inkl. moms). Overførslen kan tage 5-10 arbejdsdage.
De bankinformationer, du deler med os, kan ikke misbruges af hverken os eller andre. IBAN/SWIFT kan kun bruges til overførsler til en konto, ikke fra en konto. Du kan derfor trygt dele disse informationer med os.
I sjældne tilfælde kan flyselskabet udbetale kompensationen direkte til dig i stedet for os. I sådanne tilfælde vil vi bede dig overføre vores salær (svarende til 30% inkl. moms) til os, som aftalt i vores kontrakt.